ADVANC บวกแรง 2% โบรกฯชูหุ้นเด่นกลุ่ม ICT เคาะเป้า 250 บ.
ADVANC บวกแรง 2% โบรกฯชูหุ้นเด่นกลุ่ม ICT เคาะเป้า 250 บ. ล่าสุดอยู่ที่ 218 บาท บวก 5 บาท หรือ 2.35% มูลค่าซื้อขาย 1 พันล้านบาท
ADVANC บวกแรง 2% โบรกฯชูหุ้นเด่นกลุ่ม ICT เคาะเป้า 250 บ. ล่าสุดอยู่ที่ 218 บาท บวก 5 บาท หรือ 2.35% มูลค่าซื้อขาย 1 พันล้านบาท
2 ม.ค. 2563

ผู้สื่อข่าวรายงานว่า ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ล่าสุด ณ เวลา 15.28 น. อยู่ที่ 218 บาท บวก 5 บาท หรือ 2.35% สูงสุดที่ 219 บาท ต่ำสุดที่ 212 บาท ด้วยมูลค่าซื้อขาย 1 พันล้านบาท

โดย บล.เอเชีย เวลท์ ระบุในวิเคราะห์ว่า กสทช. จัดให้มีการประมูลคลื่น 5G ในวันที่ 16 ก.พ.63  โดยได้จัดการประมูลคลื่นแบบ Multi Band ทั้งหมด 4 ย่านความถี่ ประกอบด้วย 700MHz 1800MHz 2600MHz และ 26GHz ทั้งนี้กสทช.คาดว่าโอเปอร์เรเตอร์จะสามารถเปิดให้บริการ 5G ในพื้นที่ EEC ในช่วงเดือน มิ.ย.-ก.ค.63 (ข่าวหุ้นธุรกิจ)
ความเห็น: มองว่าการที่ กสทช. ได้นำคลื่น 700MHz กลับมาประมูลอีกครั้งหลัง CAT ได้ทำหนังสือแจ้งความต้องการประมูลคลื่นความถี่ดังกล่าว เป็นปัจจัยกดดันต่อกลุ่ม ICT เนื่องจากเกิดความกังวลว่าจะเกิดผู้เล่นรายใหม่เกิดขึ้น ซึ่งจะส่งผลต่อราคาในการประมูลคลื่นที่จะเกิดขึ้นรวมทั้งการแข่งขันในการให้บริการในอนาคต
อย่างไรก็ตามเชื่อมีโอกาสน้อยมากที่ผู้เล่นรายใหม่(รัฐวิสาหกิจ)จะเข้ามาแข่งขันในเชิงพาณิชย์ แนะนำ ADVANC (AWS TP 250.00 บาท) เนื่องจากเป็นผู้นำในกลุ่ม ICT รวมทั้งมีศักยภาพในการพัฒนาระบบ 5G ให้เป็น New S-Curve
 